Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 210

9. vagy 10. évfolyam Évi óraszám: 74 óra Célok és feladatok A tantárgy tanításának célja, hogy továbbfejlessze és erősítse a tanulók eddig megszerzett képességeit, készségeit, bővítse, rendszerezze és mélyítse el a közismereti és más orientációs tantárgyak keretében tanult ismereteket. A Közlekedési orientációs ismeretek tanításának célja, hogy bemutassa a közlekedést mint az emberi civilizáció legátfogóbb, legösszetettebb tevékenységét, a műszaki, a gazdasági és a társadalomtudományok eredményeit legszélesebb körben felhasználó, alkalmazó ágazatot. A közlekedés gyakorlatias, sokszínű, tartalmas, aktív tanulói magatartást és tanulási élményeket is eredményező bemutatásával keltse fel és folyamatosan tartsa fenn a tanulók érdeklődését a közlekedési tevékenységek és elméleti alapjaik iránt, bizonyítsa be számukra a szakmacsoport létfontosságát, fejlődési tendenciáit. Adjon tájékozottságot Magyarország, Európa és a világ közlekedési adottságairól, mutassa be a hazai közlekedési ágazatokat, a problémákat, a változási folyamatokat, a fejlődést, kapcsolódásait más szakterületekhez, ágazatokhoz. Mutassa be a szakterületen dolgozók tevékenységét, a munkakörök, pályák sajátosságait, távlatait, segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Adjon lehetőséget a tanulóknak ismereteik alkalmazására, tapasztalatszerzésre, képességeik, készségeik fejlesztésére. A tárgy tananyaga a szakmai szempontok mellett feleljen meg a tanulók érdeklődésének is, alapozza meg az ökológiaiműszaki szemléletüket, fejlessze kreativitásukat, aktivitásukat, gondolkodásukat, érzékeltesse a szakterület elméleti hátterének, kapcsolódó műszaki területeinek sokszínűségét. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, a tapasztalatszerzés és ismeretalkalmazás képessége, a szóbeli és írásos kommunikációs képességek. 2001/28/II. szám A tantárgyi tevékenység során a tanulók szokjanak hozzá a szakmai tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét, folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, aktív magatartásformákat. A szakmai tanulmányi tevékenység által alakuljon ki és erősödjön a szakmához, a választott munkához, életpályához való kötődésük. Fejlődjön a tanulókban a kötelességtudat, a felelősségérzet, lássák meg a környezet, a technika, a szakma mögött az embert és a természetet, tiszteljék annak értékeit, fogadják el a környezetvédelem fontosságát. Legyenek együttműködők, ismerjék el mások munkájának eredményeit, teljesítményét, lássák be, hogy a közlekedési pályák gyakorlása mások szolgálatát jelenti. Ismerjék meg a közlekedés munkafeltételeit, azok hatását az életvitelre. A tanulók legyenek képesek a feladatok megoldásában alkalmazni a tanult ismereteket, eljárásokat, módszereket, ismerjék fel az egyes közlekedési tevékenységek természeti feltételeit és környezeti hatásait, tudjanak azokról véleményt alkotni, tudják a tapasztalataikat összevetni a tanult ismereteikkel, elemezni adott szempontok szerint. A tanulók tudásuk alapján legyenek képesek a tanult fogalmak, törvények, eljárások, módszerek, ismeretek alkalmazására feladatok megoldása, valamint a további szakmai tanulmányaik során. Belépő tevékenységformák Terepbejárás, közlekedési létesítmények, üzemek látogatása, adott szempontok szerinti megfigyelés, tapasztalatszerzés. Feladattal vezetett, önállóan végrehajtott elemzési feladatok elvégzése tárgyak, rajzok, térképek, írásos, képi és elektronikus ismeretforrások felhasználásával, illetve a látogatások során. Balesetek, a balesethez vezető körülmények, az emberi magatartások elemzése. Tervezési, számítási feladatok elvégzése menetrendek, térképek, internetes források vagy úttervező programok felhasználásával. Feladatok szimulációs megoldása, gondolatkísérletek, helyzetgyakorlatok. A környezetben élő lakossági csoport közlekedési szokásainak felmérése, a felmérőlap elkészítése, csoportos és egyéni munka, közös elemzés, következtetések levonása, az eredmények közzététele. Hírek, információk megfigyelési szempontok alapján történő önálló gyűjtése, összevetése, elemzése, értékelése, következtetések levonása egyéni és csoportos keretek között. Beadásra szánt beszámolók készítése számítógép felhasználásával. Önértékelés, saját tulajdonságok elemzése, véleményalkotás a pályaalkalmasságról. Témakörök Tartalmak A közlekedés bemutatása A közlekedési ágak, közúti, vasúti, légi, vízi közlekedés, különleges közlekedési módok. A közlekedés története. A közlekedés kapcsolódó szakterületei A közlekedés feltételei: gépészet, építés, vegyipar, a közlekedés energiái, informatika, matematika, statisztika, közgazdasági vonatkozások, a közlekedés költségei, finanszírozása, közlekedési biztosítások. A közlekedés és a természet kapcsolata A természeti, földrajzi adottságok hatása a közlekedésre, történeti változások. A közlekedés környezeti hatásai, légszennyezés, a vizek szennyezése, zajártalom, hatás az élővilágra, a természet átalakulása, erőforrásainak kimerülése. A közlekedés és az ember A közlekedési pályák, szakmák, munkakörök. A személyi alkalmasság feltételei, viselkedések, életviteli vonatkozások. A közlekedés hatásai az emberi egészségre, életmódra. A közlekedés veszélyei és ártalmai, veszélyes áruk. Közlekedési szokások, viselkedések. A közlekedés szervezete A közlekedést felhasználó területek: áruszállítás, tömegközlekedés, turizmus, nagyvárosi és távolsági közlekedés. Az áruszállítás közlekedéshez kapcsolódó elemei: szállítmányozás, raktározás. Közlekedési, szállítási vállalatok, vállalkozások. 2001/28/II. szám Témakörök Tartalmak A közlekedés rendje, szabályai A közúti közlekedés rendszabályai. A vasúti közlekedés szabályrendszere, működése, a vasúti menetrend. A vízi és a légi közlekedés szabályai. Nemzetközi szállítás és közlekedés. Közlekedési terepgyakorlatok Múzeumok, ipartörténeti gyűjtemények, rendezvények, létesítmények, pályaudvarok, közúti csomópontok, repülőtér, kikötő, közlekedési üzemek látogatása. A továbbhaladás feltételei A tanulók mutassák be a megismert jelenségeket, folyamatokat, tényeket, állapotokat, ismerjék és helyesen használják a megismert fogalmakat, kifejezéseket. Alkalmazzák ismereteiket konkrét közlekedési problémák elemzésekor, feladatok megoldásakor. Értsék meg a közlekedés folyamatait, változásait, fogadják el a kívánatos tendenciákat. Mutassák be valamilyen adott szempont szerint a közlekedés történetét, illetve a jelenkor közlekedését. Készítsenek kiselőadást, beszámolót. Tényszerűen mutassák be Magyarország és szűkebb környezete közlekedési állapotát. Mutassák be a közlekedés kapcsolódási pontjait más területekkel, ismertessék, hogy mit szolgáltat az egyes területek felé, illetve mit igényel a gazdaság egyes területeitől. Mutassák be a közlekedés természeti feltételeit, környezeti hatásait, energetikai összefüggéseit. A látogatásokról, a számítási, tervezési feladatokról készítsenek és adjanak be jegyzőkönyveket, leírásokat. Készítsenek útvonaltervet nagyvárosi, távolsági, nemzetközi utazásokhoz térképek, menetrendek, internetes adatbázisok, úttervező programok felhasználásával. Számítsák ki az utazások, szállítási feladatok idő- és költségigényét. Alkossanak véleményt környezetük közlekedési állapotáról, fogalmazzanak meg megoldási javaslatokat konkrét közlekedési problémákra. Tudjanak véleményt mondani a közlekedési balesetek okairól, a körülményekről, a felelősségről. Ismerjenek fel balesetveszélyes állapotokat, helyzeteket, magatartásokat, ismereteiket is felhasználva érveljenek a baleset-megelőzés érdekében. Helyesen ítéljenek meg környezetvédelmi szempontból közlekedési szokásokat, magatartásokat, jelenségeket, állapotokat. 2001/28/II. szám

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes